सन 2015 में गुवाहाटी के महेंद्र मोहन चौधरी अस्पताल में मोतियाबिंद के ऑपरेशन के बाद दृष्टि गंवाने वाले 5 लोगों और उनके परिवार के लिए राहत की खबर है| ऑपरेशन के बाद अपनी आँखों की रौशनी गंवा चुके सभी मरीजों को गुवाहाटी हाईकोर्ट ने आज 3.50 लाख रुपए का मुआवजा देने का राज्य के स्वास्थ्य विभाग को निर्देश दिया है| 27 नवंबर 2015 में महेंद्र मोहन चौधरी अस्पताल में आँखों के ऑपरेशन के बाद पांच मरीजों क्रमशः गर्गाराम कलिता, धर्मेश्वर रामसियारी, सावित्री दास, रूप सुंदरी मंडल और तरनी कांत मेधी ने अपनी आँखों की रौशनी गंवा दी थी|